Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2551

j) Tudja részletesen bemutatni a legmeghatározóbbnak tartott (életkori, családi, nemi, szervezeti, foglalkozási stb.) szerepeket és az ezekhez kapcsolódó tipikus szerepelvárásokat. Legyen tudatában annak, hogy az ember élete folyamán különféle életszerepeket valósít meg és egyeztet másokkal. 2006/20/II. szám ☺ NÉPISMERET-NÉPRAJZ 5–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 2–10. évfolyam számára kimunkált alternatív tanterve képezte. Az itt közölt, 5–8. évfolyamra szóló Népismeret, néprajz tanterv szerves előzménye a 2–4. évfolyam számára kidolgozott Népismeret, néprajz tanterv. Javasolt óraszám Évfolyam 5. 6. 7. 8. Óraszám (hetente) ☺ ☺ ☺ ☺ A KÉK és a NAT 2003 viszonyának jellemzői A KÉK Népismeret-néprajz tantárgyi kerettanterv elsősorban az Ember és társadalom műveltségi területhez rendelhető, érinti azonban a Magyar nyelv és irodalom, a Matematika, az Ember a természetben, a Földünk-környezetünk, a Művészetek, az Életvitel és gyakorlati ismeretek és a Testnevelés és sport műveltségi területeket is. Az Ember és társadalom műveltségi területen belül tartalma egyaránt teremt kapcsolatot a történelem, az emberismeret és a társadalomismeret aspektusaival. Ismeret- és tevékenységrendszerével, nagy attitűdalakítási potenciáljával segítheti a történeti tudat és nemzeti identitás, a különböző kultúrák és a környezet értékeit megbecsülő és védő magatartás, illetve a szociális érzékenység alakulását és alakítását. A Kerettanterv Hon- és népismeret tantervének teljes mértékben megfelel a KÉK. A kerettanterv – a már említett műveltségi részterületeken – a NAT követelményeihez viszonyítva jelentős többletteljesítményt vár el a tanulóktól. E többlet lényege a hagyományos kultúra értékeinek egységben látása, a hagyomány adekvát és inadekvát továbbélésének felismerése, az adaptációs és alkotási lehetőségek kihasználása, a reális – önmagára reflektálni tudó – magyarságkép kialakítása a reális Európa-kép, világkép és emberkép megalapozása érdekében. A kerettanterv a Hon- és népismeret területén koherens és a helyi táji-történeti előzményekhez alkalmazkodni tudó követelményrendszert tartalmaz, amellyel képes lefedni e rendkívül nagy képességfejlesztő potenciállal rendelkező ismeret-, tevékenység-, magatartás- és attitűdrendszer egészét. A kerettanterv ezen kívül még segíti az Énkép, önismeret, az EU és kultúra, a Környezeti nevelés, az Információs és kommunikációs kultúra, a Testi és lelki egészség és a Felkészülés a felnőtt lét szerepeire kiemelt fejlesztési feladatok közös teljesítését. A Népismeret-néprajz kerettanterv jellemzői A Népismeret-néprajz kerettanterv bemutatja annak a még koherens és szájhagyományozódással, belenevelődéssel, utánzással átszármazódó kultúrának az értékeit, amely a honfoglalással magunkkal hozott alapokon a Kárpát-medencében együttélő népek sok évszázados egymásrahatása során sajátos magyar népi kultúraként alakult ki, és amely ismeret-tevékenység-magatartás-attitűdrendszerével tájékozódási pontokat nyújthat a múlt-jövő, az egyén-település-magyarság-európaiság-emberiség és az adottságok-képességek-vállalható szerepek intervallumában. A kerettanterv – a Hon- és népismeret mint kiemelt fejlesztési feladat okán – minden tanulócsoport számára ajánlott. A haladási tempónak az egyes gyermekhez igazításához kiváló lehetőséget biztosít az évkör, így egyszerre vállalható ugyanabban a tanulócsoportban a hátránykompenzálás és a tehetséggondozás is. A kerettanterv alkalmazásához szükséges feltételek A kerettanterv feltételezi, hogy a pedagógus – legalább a reprodukció szintjén – be tudja mutatni, illetve adaptív módon be tudja mutattatni azokat a munkafolyamatokat és tevékenységeket, amelyeket a helyi tanterv tartalmaz. A kerettanterv sajátos idő- és térszervezését az éppen végzendő tevékenységsor határozza meg. Más megoldásokat igényel például a betlehemezésre vagy a zöldágjárásra készülés, a nemezezés vagy a korongozás, illetve az "élő" falumúzeumban való csoportos vagy differenciált foglalkoztatás. A kerettanterv évkörre épülése egy-egy jeles nap vagy időszak előtt a tanórák "sűrítését" vagy délutáni foglalkozások beiktatását is eredményezheti. A tanulócsoport bontását az éppen végzendő tevékenységsor határozza meg. A bontás alapja lehet a nemenkénti elkülönülés (például regölés vagy pünkösdi királynéjárás), a csoportkialakítás (például Balázs-járás, Gergelyjárás stb.), a rendelkezésre álló munkaeszközök száma (például bőrmunkák vagy korongozás) és a differenciált foglalkoztatás (hátránykompenzálás, tehetséggondozás) is. 2006/20/II. szám A Népismeret-néprajz tanulásának céljai az 5–8. évfolyamon A Népismeret-néprajz tanulásának az a célja, hogy az iskolából kikerülő fiatalok eligazodjanak a szájhagyományos kultúra, kitüntetetten a magyar népi műveltség világában, azaz: Â értsék e kultúra mindennapi életet és a jeles napokat szervező (anyagi és szellemi) totalitását, táji-történeti tagolódását, történeti rétegzettségét, az együttélő népek egymásra hatását, Â ismerjék értékeit, értsék formanyelvét, adottságaiknak megfelelően tudják alkalmazni vagy felismerni az adekvát technikákat, Â lássák szükségletkielégítő, attitűdalakító, -befolyásoló, képességfejlesztő potenciálját, a mindennapi és a művészi együttéléséből származó mentálhigiéniai hatását, a hagyomány adekvát és inadekvát továbbélését, adaptációs és alkotási lehetőségeit. A Népismeret-néprajz tantárgynak az a funkciója, hogy bemutassa annak a még koherens és szájhagyományozódással, belenevelődéssel, utánzással átszármazódó kultúrának az értékeit, amely a honfoglalással magunkkal hozott alapokon a Kárpát-medencében együttélő népek sok évszázados egymásrahatása során sajátos magyar népi kultúraként alakult ki, és amely ismeret-tevékenység-attitűdrendszerével tájékozódási pontokat nyújthat a múlt-jövő, az egyén-település-magyarság-európaiság-emberiség és az adottságok-képességek-vállalható szerepek intervallumában. A tantárgy – a benne érintett tudományágak sokasága, a népi műveltség időbeni rétegzettsége, táji-történeti tagoltsága és az ebből következő szereplehetőségek és szokások variabilitása eredményeként – komplexnek minősíthető. Így képességfejlesztő és attitűdalakítási, attitűdbefolyásolási potenciálja rendkívül nagy. A népismeretnéprajz felkínálható tevékenységei, közvetített ismeretei, attitűdkialakítási-befolyásolási szándékai révén: Â segíti az egyéni szükségletek kielégítését, (például játékszükséglet: énekes-mozgásos gyermekjátékok, természetes anyagokból készíthető játékok stb.; önkifejezés szükséglete: népdal, ballada, keserves, sirató, táncos improvizáció, szokások stb.; önművelés szükséglete: szemelvények a néprajztudomány köréből, néprajzi gyűjtőmunka stb.; alkotás szükséglete: népművészeti, népi iparművészeti tárgyak tervezése, készítése stb.; Â segíti a reális önismeret és énkép kialakulását, a sokféle tevékenységben, szerepkörben való megméretődést (például: szokások bemutatása); Â segíti a képességek sokoldalú fejlesztését és fejlődését, hozzájárulva az esetleges hátrányok enyhítéséhez, illetve a tehetségek felismeréséhez; Â segíti az alkotásra való beállítódást, illetve felkészülést (például: kompozíciók tervezése motívumokból, népművészeti tárgyak tervezése és készítése stb.); Â lehetővé teszi a reális magyarságkép kialakulását, ugyanakkor segíti az Európa-kép, világkép és emberkép alakulását is; Â hozzájárul a szociális érzékenység és az empátia kialakulásához, például az emberi élet fordulóihoz fűződő szokások bemutatásával; Â segíti az ökológiai szemléletmód kialakulását, a környezetgazdálkodási, tájgazdálkodási összefüggések felismerését; Â koherens kultúraképével életvezetési mintákat ad pedagógusoknak, szülőknek és gyermekeknek egyaránt. A Népismeret-néprajz tantárgy tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra, tevékenységkörökre épít, és ezekre reflektálva mutatja be más tájegységek, vagy az "egész" hagyományrendszerét. 2006/20/II. szám A tananyag megismerésének alapja az évkör. Az idő körforgására épül a hagyományok, szokások ismeret- és tevékenységkörének koncentrikus bővülése, egyre komplexebbé válása a néprajztudományban való feldolgozottság vázlatos megismeréséig. Ebből adódóan a legtöbb tananyagrész (témakör, tevékenységkör) több tanéven keresztül is szerepel a tantervben, lehetőséget adva az esetleges lemaradások pótlására, a látens tanulásból eredő előnyök kihasználására, a tehetséges tanulók gondozására és a folyamatos gyakorlásra. A Népismeret-néprajz tananyaga több tantárgy (néptánc, honismeret, önismeret, embertan, háztartástan, irodalom, ének-zene, társadalomismeret, vizuális kultúra stb.) tananyagában is előfordulhat, ezért a tanítására fordítandó órakeret csak az együttműködés színvonalának feltérképezése után határozható meg. Orientáló adatként a heti 1 órával, vagy kéthetente 2 órával célszerű számolni. Jeles napok közeledtével ezeket az órákat délutáni foglalkozások is kiegészíthetik. A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek Y Szakszöveg olvasása, megadott szempontok szerinti feldolgozása Y Ábrarajz készítése, értelmezése Y Képek, diaképek megtekintése, értékelése, összehasonlítása Y Video filmek megtekintése Y CD rom használata, keresési feladatok teljesítése Y Néprajzi megfigyelések a lakóhelyen (város, kerület, falu) adatgyűjtés Y Szóbeli és írásbeli beszámolók készítése Y Kézműves technikák elsajátítása, gyakorlása, produktumok előállítása Y Népszokások közös megtanulása, előadása Y Néprajzi lexikon használata, idegen szavak értelmezése szótárak segítségével Y Csoportos és egyéni beszélgetés Y Feladatmegoldás Y Utánzással tanult ismeretek egyéni/közös elődadása Y Egyéni és csoportos produktumok tárgykészítési gyakorlatok Y Néptánc próbák Y Kalendáriumi szokások előadása Y Szóbeli beszélgetések kollektív minősítése Y Produktumok rangsorolása, értékelése Y Elkészített tárgyak, előadások külső szemlélőkben kiváltott hatásának értékelése Y Hagyományos osztályzás Taneszköz, tanítási segédlet Évfolyam Cím 5–6. Molnár Tibor–Ungvári Judit: Fellegajtó-nyitogató. 5–6. Kocsis Mihály: Világfa. 5–6. Molnár Tibor–Ungvári Judit: Fellegajtó-nyitogató. 7. Fellegajtó-nyitogató. Munkafüzet 10–12 éveseknek. 7–8. Molnár Tibor–Ungvári Judit: Fellegajtó-nyitogató. 7–8. Kocsis Mihály: Világfa. 7–8. A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes